****

**Ti gode grunner til å bli medlem i Fagforbundet**

**Den dagen du bestemmer deg for å fagorganisere deg tar du en viktig og riktig beslutning. Når vi står mange sammen, får vi større gjennomslag for rettferdig lønn, trygg jobb og anstendige arbeidsforhold.**

**1.** Fagforbundets hovedoppgave er å sikre deg gode og trygge [lønns- og arbeidsvilkår](https://www.fagforbundet.no/lonn-og-avtaler/). Vi passer på at arbeidslivets spilleregler blir fulgt.

**2.** Som medlem får du profesjonell hjelp ved [usaklig oppsigelse](https://www.fagforbundet.no/rettigheter-i-arbeidslivet/oppsigelse/), [yrkesskade](https://www.fagforbundet.no/medlemskap-og-fordeler/temaside-forsikringer/) eller brudd på [tariffavtalen](https://www.fagforbundet.no/lonn-og-avtaler/).

**3.** Fagforbundet har omlag 395 000 medlemmer, 17 000 tillitsvalgte og mange flinke folk som hjelper deg når du trenger det.

**4.** Vi har mange gode [yrkesfaglige tilbud](https://www.fagforbundet.no/yrke/) til medlemmene.

**5.** Yrkesaktive medlemmer kan søke om [stipend](https://www.fagforbundet.no/medlemskap-og-fordeler/stipend/) til utdanning og kurs.

**6.** De [tillitsvalgte på arbeidsplassen](https://id.fagforbundet.no/sso?return_to=https:%2F%2Fmedlem.fagforbundet.no%2Fsso%2F) hjelper deg hvis det oppstår uenighet med arbeidsgiver. Du får rådgiving, veiledning og hjelp ved konflikter.

**7.** Fagforbundet jobber politisk fordi du som arbeidstaker har det best når styrende politikere jobber med oss, og ikke mot oss. Faglig-politisk arbeid og samarbeid gir oss styrke og gjennomslagskraft. Du blir ikke medlem av noe parti når du melder deg inn hos oss. Ditt partivalg er ditt eget!

**8.** Vi kjemper for å få gjennomslag for vår politikk overfor de politiske partiene. Fagforbundet vil ha et mer rettferdig samfunn, med mer fellesskap, mer samhold og et trygt og inkluderende arbeidsliv.

**9.** Som medlem i Fagforbundet får du tilsendt [Fagbladet](https://fagbladet.no/) i posten ti ganger i året.

**10.** Som medlem i Fagforbundet får du Norges beste innboforsikring, samt andre forsikringer og tilbud gjennom [LOfavør](http://www.lofavor.no/%22%20%5Ct%20%22_blank).

[**Meld deg inn nå!**](https://medlem.fagforbundet.no/innmelding/step1/?start)